Bestyrelsesmøde

Gludsted Friskole og Børnehus den 22.02.21.

Bestyrelsen har afholdt møde og var omkring følgende punkter:

**Skolen**

* Skolens nye pedel er kommet godt i gang. Han er pt i gang med en større renovering af morgensangslokalet.
* Børn og personale nyder at have de små klasser tilbage på skolen efter corona-nedlukningen og hjemmeskole. Der ses frem til at der bliver åbnet op for, at de sidste elever også må komme tilbage på skolen. Forberedelserne dertil er i fuld gang.
* Kloaksystemet på østsiden af skolen er nu udbedret grundet rotter og risiko for sammenfald. Der er lavet en strømpeforing af rørene.
* Grundet vi flere gange har oplevet store mængder vand på græsplænen bag skolen, har der være en større eftersøgning i gang. Der er nu fundet en brønd på sportspladsen. Rørene var tilgroede af rødder m.m. Problemet er nu udbedret – rødderne er fjernet og der er godt træk igennem - vandet er sunket på plænen.

**Børnehuset**

* Børnehaven har afholdt fastelavn.
* Børnehaven er i gang med forskellige forløb i de forskellige aldersgrupper.
* Uge 7 er veloverstået, dog med et stort personaleforbrug, da børnene i børnehaven og SFO pt. ikke må samles pga. corona.
* Børnehave og SFO har stadig stort fokus på rengøring, afspritning m.m. som følge af corona.

**Den 28. april afholdes generalforsamling for Gludsted Friskole og Børnehus**

Herfra skal lyde en opfordring til, at overveje at opstille til valget af bestyrelsesposter – Et spændende arbejde til gavn for vores elever og personale på skolen. En velfungerende skole kræver også en engageret bestyrelse!

**Der afholdes arbejdsdag for Børnehus og skole den 5. juni kl. 9.00.**

Håber mange vil komme og give en hånd med.

Med venlig hilsen

Bestyrelsen